Pok

Ur **pok** zo ur stokadenn graet gant diweuz un den ouzh un den all, pe ouzh un dra all, da ziskouez karantez peurvuiañ, pe doujañs, mignoniezh, c'hoant revel.

Meur a seurt pokoù zo, hervez an doare-ober, gant muzelloù stardet pe gant muzelloù digor, hervez al lec'h ma lakaer an diweuz, war ar jod pe war ar reizh, hervez an dud a boker dezho, serc'h pe kerent.

Tud zo a bok da loened, skeudennoù, delwennoù, mein, douar. Un emzalc'h relijiel e c'hall bezañ, pe neuze oberoù awenet gant treuzkredennoù.

## Bevoniezh

Dizemglev zo etre an denoniourien da c'houzout pe un ober desket pe un emzalc'h naturel eo pokat. Pokat a c'hall kas da oberoù reizhel, pa c'hall an danvez embaridi c'hwesa ha blasa feromonoù.

Chas, kizhier, ezen, evned, ha loened all c'hoazh, a lip an eil egile, pe a lip tud a-wechoù. Hervez lod skiantourien ez eo kar an ober-se da bokat. 
;Pok ha korfadurezh
Pa vezer o pokat e lakaer kalz a gigennoù da labourat : 34 c'higenn eus an dremm, ha 112 all.

Evit pokoù zo e lakaer an teod e genoù an den all ; hennezh a vez graet ar *pok martolod* anezhañ a-wechoù ; *French kiss* "pok gall a lavar ar saoznegerien).
;Yec'hed
Kleñvedoù a c'heller tapout dre bokat d'an dud, pa vez viruzoù en halv : mononukleoz, herpes; ar SIDA avat n'heller ket, goude ma vije c'hoarvezet ur wech e 1997 met abalamour ma oa gwad e halv an hini e oa.

## Sevenadur
Ur merk a hoal hag a zoug karantezus eo ar pokoù.

E sevenadur ar C'hornôg hiziv e c'hall bezañ ur merk a vignoniezh ivez etre tud en em anavez hag a bok an eil d'egile d'en em saludiñ. 

Kement-se a vez graet etre skolidi eus ar memes skol, etre tud er memes labour da skouer.   

N'eo ket an holl dud war an douar a ra pokoù.

Er c'hreisteiz d'ar Sahara, en Azia, e Polinezia, e-touez an Amerindianed, ne oa ket anavezet ar pokoù ken na oa bet degaset ar c'hiz gant tud Europa.

Sa Pa kiss.jpg|
Kiss.JPG|right|

## Relijion
;Kristeniezh
*Mari Madalen a bokas da dreid Jezuz.
*Judaz a bokas da Jezuz ivez ; kaoz a vez eus *pok Judaz* hiziv c'hoazh.
* Ar *pok a beoc'h* a vez graet el liderezh kristen, 
* Gwelet e vez ar pab a-wechoù o pokat d'an douar pa zegouezh en ur vro.
* Pokat da droad ar pab a ra e weladennerien. 
* E broioù zo e poker da walenn ur c'hardinal pe un eskob, da zorn ur beleg.
* Ar gristenien reizhkredennek a bok d'an ikonoù, d'ar groaz, da zorn ar beleg,.
* Katoliked zo a bok d'o chapeled, d'o dorn goude ober sin ar groaz, da c'hloazoù Jezuz war ar groaz, pe da skeudennoù all eus ar Basion.
;Islam
* Muzulmiz a bok d'ar Maen Du e Mekka e-kerzh an *Hajj*, an droiad-pirc'hirinañ d'ar gêr nevet.
;Yuzevegezh
* Ar Yuzevien a bok da voger Templ Jeruzalem ha d'an Torah.

Giotto - Scrovegni - -31- - Kiss of Judas.jpg|*Judaz o pokat da Jezuz* ; Izelvos gant Giotto di Bondone
Maestranza-1.jpg|Pokat d'ar groaz er relijion gatolik
José Alencar e Dom Freire Falcão.jpg|Besprezidant Brazil o pokat da zorn arc'heskob Brasilia

## Pokoù brudet
* Ar pok d'an aerouant pe d'an touseg er mojennoù.
* Ar pok d'an naer, gant ar fakired

## Ar pokoù er yezh
* Ar *pok trouz* a strak war an divjod
* Ar pokoù *c'hwek* hag ar pokoù *tomm* a vez roet war ar genoù, evel ar *pok martolod*, pe ar *pok penn-da-benn*.
* *Reiñ ur pok [[Spagn]]* d'ur vaouez zo kement hag he lakaat brazez. 
* *Pok-ha-pok* e vez an dud pa vezont atav o pokat an eil d'egile ; bezañ *stok-ha-stok* a lavarer ivez.

## Skeudennaoueg

William-Adolphe Bouguereau (1825-1905) - A Little Coaxing (1890).jpg|thumb|*A Little Coaxing*William-Adolphe Bouguereau, 1890]]
Kiss Briseis Painter Louvre G278.jpg|*[[Erastos]]* o pokat d'e *[[eromenos]]* ; pod pri-poazh attikat, *c.* -480
Hommage2.jpg|*Ban ha Bohort o pokat d'ar [[roue Arzhur]] ; [[Bro-C'hall]], 
Baiser1.jpg|*Marv Tristan hag Izold* ; Tristan de Léonois,  
PopeKissing Feet.JPG|Pokat da dreid ar pab ; [[Lucas Cranach an Henañ|Cranach]], [[1521]]
Samurai kiss.jpg|Ur [[samourai]] o pokat d'e serc'heg ; [[Miyagawa Isshô]], *ca.* [[1750]]
Antonio Canova - Psyché ranimée par le baiser de l'Amour, Marbre, 1793.jpg|*Pok Eros* ; [[Antonio Canova]], [[1793]]
1815-regency-proposal-woodcut.gif|Goulenn da zimeziñ ; [[Alamagn]], [[1815]]
Romeo and Juliet (detail) by Frank Dicksee.png|*Romeo ha Julieta* ; [[Frank Dicksee]], [[1884]]
Lautrec the kiss 1892.jpg|*Le Baiser* ; [[Toulouse-Lautrec]], [[1892]]
</gallery>

== Notennoù ==


== Levrlennadur ==
*  Denise Medico-Vergriete : *Le Baiser*, Alain Stanké Éditeur, [[Montréal]], 2001, 

== Liammoù diavaez ==

*  Joshua Foer : [http://www.nytimes.com/2006/02/14/opinion/14foer.html?ex=1297573200 *The Kiss of Life*], *The New York Times*, 14/02/2006
*  Tracy V. Wilson : [http://people.howstuffworks.com/kissing.htm *How Kissing Works – History and Anatomy of the Kiss*], *How stuff works*
*  [http://www.toptenz.net/top-10-famous-kisses.php *Top 10 Famous Kisses''] An 10 pok brudetañ, adalek hini Judaz betek hini Spider-Man

## Pennadoù kar
* Briatadenn
* Kunik
* Pecherig
* Pok ar marv
* Pok d'an dorn
* Pok eskimo
* Pok kloz
* Ar Pok, oberennoù arzel.